armvectores/hy_wikipedia_2023 huggingface dataset:
Նախադրություն

Նախադրություններ, սպասարկու բառեր, որոնք նախդիրների հետ մեկտեղ կազմել են մեկ խոսքի մաս։ Գրաբարում նախադրություններն ունեցել են շատ լայն կիրառություն։ Դիոնիսիոս Թրակացու քերականության հայ թարգմանիչն ու մեկնիչները «նախադրություն» հասկացության մեջ մտցրել են այն մասնիկներն ու բառերը, որոնք նախադրվել են մյուս խոսքի մասերին թե՝ բարդության, թե՝ բառերի կապակցության մեջ։ Այդ տեսակետից նախադրությունների շարքն են դասվել նախածանցները, նույնիսկ՝ անուն խոսքի մասի նախադաս լրացումները։ Հետագայում այդ սպասարկու բառերը բաժանվել են երկու տեսակի՝ հոլովակերտ բառեր կամ նախդիրներ (առ, զ, ի, ընդ, ըստ, ց) և հոլովառու բառեր կամ նախադրություններ (վասն, յաղագս, հանդերձ, առանց, մինչ և այլն)։ Խնդիր ընդունելով բոլոր թեք հոլովներով (ամենից շատ սեռականով)՝ նախադրություններ իրենց խնդիրների հետ մեկտեղ դրսևորում են պարագայական և խնդրային իմաստներ ու իմաստային նրբերանգներ՝ տարածական, ժամանակային, պատճառական, նպատակային, վերաբերության, բացառման, համեմատության ևն։ Հայոց լեզվի զարգացման ընթացքում նախդիրներն իրենց տեղը զիջել են նախադրություններին, իսկ վերջիններս էլ՝ մեծ մասամբ ետադրություններին։ Ժամանակակից հայերենի նախդիրները, նախադրություններն ու ետադրությունները, Աբեղյանից սկսած, միավորվում են կապերի անվան տակ։
Նամլիսևի

Նամլիսևի (վրաց.՝ ნამლისევი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 350 մետր բարձրության վրա։ Շրջկենտրոն Քեդայից 15 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 158 մարդ։


== Ծանոթագրություններ ==
Մազանովսկի շրջան (Ամուրի մարզ)

Մազանովսկի շրջան (ռուս.՝ Мазановский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Նովոկիևսկի Ուվալ։


== Աշխարհագրություն ==
Շրջանի տարածքի մակերեսը կազմում է 28400 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 14090 մարդ։ Բնակչության խտությունը կազմում էր 0,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լոբկովո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԼոբկովոԼոբկովո (ռուս.՝ Лобково), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 69 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղդաղ (Փոքր Կովկաս լեռնահամակարգ)

Անվան այլ կիրառումների համար տե՛ս՝ Աղդաղ (այլ կիրառումներ)Աղդաղ, լեռ Փոքր Կովկաս լեռնահամակարգում, Գանձակի լեռներում։ Գտնվում է Գանձակ քաղաքից մոտ 60 կմ հյուսիս-արևմուտքում, ծալքավոր է։


== Ծանոթագրություններ ==
Կարիշ-Ելգա

Կարիշ-Ելգա (ռուս.՝ Карыш-Елга, բաշկիրերեն՝ Ҡарышйылға), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Love Runs Out

Love Runs Out, ամերիկյան OneRepublic պոպ-ռոք խմբի Native ստուդիական ալբոմի երգը։ Երգը ստեղծվել է Ռայան Թեդերի, Բրենտ Կատցլի, Զակոմ Ֆիլկինսի, Դրյու Բրաունի և Էդդի Ֆիշերի համատեղ ջանքերով։
Երգը հնչում էր ABC ալիքով ցուցադրվող «How To Get Away With Murder» սերիալի ժամանակ։


== Տրեկների ցանկ ==
Թվային ներբեռնումներ։"Love Runs Out" – 3:44CD սինգլ"Love Runs Out" – 3:44
"Counting Stars" (Mico C remix edit) – 3:18Love Runs Out (ռեմիքսներ)"Love Runs Out" (Passion Pit Remix) - 5:00
"Love Runs Out" (Grabbitz Remix) - 3:19
"Love Runs Out" (Disciples Remix) - 4:59


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Շույգա Յու

Շույգա Յու (ռուս.՝ Шуйга-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սբրոբնյու գետի ձախ ափից 17 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Ուսա գետն է մինչև թափվելը Ուստ-Ցիլմա, գետի գետային ավազանը
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075199
Կոդը ըստ հիդրոլոգիական հետազոտության (ՌԴ) — 103007519
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գործք առաքելոց

Գործք առաքելոց (հունարեն՝ Πραξεις Αποστολων (Praxeis Apostolon), լատիներեն՝ Actus Apostolorum կամ Acta apostolorum, կրճատ՝ Գործք), Նոր Կտակարանի գիրք, որտեղ պատմվում է Հիսուս Քրիստոսի խաչելությունից և հարությունից հետո մինչև Պողոս առաքյալի մ.թ. 60-ական թթ. սկզբներին Հռոմ ժամանելը տեղի ունեցած դեպքերի մասին։ Ավանդապես համարվում է, որ «Գործք»-ի հեղինակը Ղուկաս ավետարանիչն է, որը նաև համանուն ավետարանի հեղինակն է։
Գործքը Նոր Կտակարանի միակ գիրքն է, որն ունի պատմական տարեգրության բնույթ։ Այլ նորկտակարանյան գրքերի մեջ այն նաև առանձնանում է անհամեմատ լայն աշխարհագրական ընդգրկմամբ՝ գրքում նկարագրված իրադարձություններն ընդգրկում են Հրեաստանը, Ասորիքը, Փոքր Ասիան, Կիպրոսը, Հունաստանը, Միջերկրական ծովն իր Մալտա կղզիով և Հռոմ քաղաքը։ Մեծ թիվ են կազմում և գործող անձինք, որոնցից շատերը հիշատակվում են նաև անտիկ այլ պատմական աղբյուրներում։


== Գրքի բովանդակությունը ==
Գրքի հիմնական թեման քրիստոնյա եկեղեցու հիմնադրումն ու զարգացումն է Հիսուս Քրիստոսի հարությունից հետո նրա գոյության առաջին 30 տարվա ընթացքում։ Գիրքն իմաստային առումով կարելի է բաժանել երկու մասի. 1-ից 12-րդ գլուխներում պատմում է Պաղեստինում Եկեղեցու հիմնադրման և քարոզչության մասին, իսկ 13-ից 28-րդ գլուխներում խոսքը հիմնականում Պողոսի Փոքր Ասիա, Հունաստան, Կիպրոս կատարած միսինարական ճանապարհորդությունների մասին է։
Հայ ավետարանչական եկեղեցու աստվածաբան Ա.Ռ. Գայաեանը առաջարկում է Գործքի հետևյալ բաժանումը.
1. Առաքելությունն ու բնութագիրը, 1 - 2։47
2. Եկեղեցին հրեաների մեջ (Պետրոս)

ա) Ավետարանը Երուսաղեմում (3:1 - 5:42)
բ) Տարածումը Հրեաստանում, Սամարիայում, Գալիլիայում ու Դամասկոսում (6:1-9:31)3. Անցում դեպի հեթանոսական առաքելություն (9։32-12։35)
4. Եկեղեցին հեթանոսների մեջ (Պողոս)

ա) Տարածումը Փոքր Ասիայում (13:1-16:5)
բ) Հաջողությունը Եվրոպայում (16:6-19:20)
գ) Բարձրակետը. Ավետարանը Հռոմում (19:21-28:31)


== Հեղինակը և գրության ժամանակը ==
Գրքի առաջին իսկ տողերում ոմն Թեոփիլին ուղղված խոսքերում հայտարարվում է, որ «Գործքը» Ղուկասի ավետարանի շարունակությունն է և գրված է նույն մարդու կողմից։ Այն, որ Ղուկասի ավետարանի և «Գործքի» հեղինակը նույն մարդն է վկայում է նաև այդ գրքերի ոճն ու գրական առանձնահատկությունները։ Բոլոր հնագույն գրավոր սկզբնաղբյուրները միահամուռ հաստատում են, որ երկու գրքերի հեղինակը Ղուկաս առաքյալն է, որը հիշատակվում է Նոր Կտակարանում որպես Պողոս առաքյալի ուղեկիցներից մեկը՝ «բժիշկը և սիրելին» (Կող 4։14), «գործակիցը» (Փիլ 23։1)։ Թեսաղոնիկեցիներին ուղղված 2-րդ թղթում Պողոսը գրում է, որ Ղուկասը մնացել է իր մոտ Հռոմուն իր բանտարկության ժամանակ (2 Տիմոթեոս 4։11)։ Ղուկասի՝ «Գործքի» հեղինակ լինելու մասին վկայում են նաև եկեղեցական գրողներ Հիրենեոս Լիոնացին, Կղեմես Ալեքսանդրացին, Եվսեբիոս Կեսարացին, Տերտուղիանոսը, Որոգինեսը և ուրիշներ։


== Աղբյուրները ==


== Տեքստի ուսումնասիրությունը ==


== Ծանոթագրություններ ==


== Արտաքին հղումներ ==
Գործք առաքելոց գիրքը աշխարհաբար արևելահայերենով
Քինգմեն խութ

Քինգմեն խութը (անգլ. Kingman reef), մարջանային խութ է Խաղաղ օվկիանոսի հյուսիսային մասում՝ Հավայան կղզիներից 1600 կմ դեպի հարավ։ Ընդհանուր մակերեսը 1 կմ² է։ Ամենաբարձր կետի բարձրությունը ծովի մակարդակից 1 մետր է, մակընթացության ժամանակ խութը գտնվում է ջրի տակ։ 
Միացված է Ամերիկայի Միացյալ Նահանգներին 1922 թ.։ 1930-ականներինին խթի ծովալճակն օգտագործվել է «Պան-Ամերիքըն» ավիաընկերության կողմից որպես հիդրոինքնաթիռների տեղափոխման միջանկյալ բազա Հավայան կղզիներից դեպի Սամոա ճանապարհին.
Ռուդնյա-Խոչինսկայա

Ռուդնյա-Խոչինսկայա (ուկրաիներեն՝ Рудня-Хочинська), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Ռուդնյա-Խոչինսկայա գյուղում բնակվում էր 259 մարդ։ Բնակավայրը զբաղեցնում է 0,82 կմ² տարածք։ Բնակչության խտությունը կազմում էր 315,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համբարձում Պերպերյան

Համբարձում Բաղդասարի Պերպերյան (մայիսի 25, 1905(1905-05-25), Ադանա, Ադանայի վիլայեթ, Օսմանյան կայսրություն - մարտի 13, 1999(1999-03-13), ԱՄՆ, Մասաչուսեթս), հայ կոմպոզիտոր, խմբավար, մանկավարժ։


== Կենսագրություն ==
1930 թվականին ավարտել է Աթենքի կոնսերվատորիան իբրև ջութակահար, խմբավար, կոմպոզիտոր, ծավալել բազմակողմանի երաժշտական-հասարակական գործունեություն Մերձավոր Արևելքի երկրներում, 1963 թ.՝ Ամերիկայի Միացիալ Նահանգներում։ 1970 թվականից Ամերիկայի Միացիալ Նահանգների և Կանադայի հայ գաղթավայրերի Հայկական Բարեգործական Միության Ընդհանուր երաժշտական ղեկավարն ու տնօրենն է։ Մեծ է Պերեպերյանի ծառայությունը մանկական երգչախմբերի ստեղծման, հայ մանուկների երաժշտական արվեստին հաղորդակից դարձնելու գործում։ Հեղինակ է՝ «Շողիկ» օպերայի, «Արեգնազան», «Մեր ուխտը» օպերա-կանտատների (Հովհաննես Թումանյանի պոեմների հիման վրա), «Թիթեռ» մանկական օպերա-բալետի, «Խորհուրդ Վարդանանց», «Աղոթք վաղվա օրվա սեմին», «Եկեղեցին հայկական» օրատորիաների, «Ռեքվիեմ»-ի (Կոմիտասի հիշատակին), բազմաթիվ մեներգերի, խմբերգերի՝ Եղիշե Չարենցի, Վահան Թեքեյանի և այլոց խոսքերով, ջութակի, թավջութակի կոնցերտների և այլն։ 1961 թվականին, 1978 թվականին և 1982 թվականին հեղինակային համերգներով եղել է Խորհրդային Հայաստանում։ Հայաստանի կոմպոզիտորների միության Կոմիտասի անվան մրցանակ (1981 թվականին)։


== Ծանոթագրություններ ==
Միջազգային ծառայության համար ոստիկանության մեդալ (Նորվեգիա)

Միջազգային ծառայության համար ոստիկանության մեդալ,  Նորվեգիայի ոստիկանության գերատեսչական պարգև։


== Պատմություն ==
Միջազգային ծառայության համար ոստիկանության մեդալը հաստատվել է 2004թ.-ի սեպտեմբերի 14-ին և նախատեսված է Նորվեգիայի ոստիկանության աշխատակիցներին պարգևատրելու համար, ովքեր ծառայությունն անցկացրել են արտասահմանում նվազագույնը 6 ամիս ժամկետով։ Մեդալը շնորհվում է Նորվեգիայի ոստիկանապետի կողմից։ Այն կարող է տրվել նաև օտարերկրյա քաղաքացիներին։ Կրկնակի պարգևատրման դեպքում մեդալի ժապավենապատ սալիկին ամրացվում է ոսկեզօծ հնգանկյուն աստղ, բայց որը չի կարող գերազանցել 3 հատը։ 60 ամիս ծառայության դեպքում սալիկին ամրացվում է արծաթյա դափնեճյուղ։


== Նկարագրություն ==
Մեդալը շրջանաձև է և պատրաստված է արծաթից։ Դիմային հատվածում պատկերված է խաչ շրջապատված դափնեճյուղերով, ինչպես նաև Նորվեգիայի ոստիկանության զինանշանը։ Մեդալի վերևի մասում ուռուցիկ գունդ կա, որը հիշեցնում է երկրագունդը։ Գնդին ձուլված է օղակ, որի միջոցով մեդալը ամրացվում է ժապավենին։ Մեդալի հակառակ կողմում վերևի հատվածում գրված է «POLITIET», իսկ կենտրոնում՝ «FOR / INTERYFSJONAL / TJENESTE» (Ոստիկանություն • Հանուն միջազգային ծառայության)։


== Ծանոթագրություններ ==


== Աղբյուրներ ==
Kingdom of Norway: Police Medal for International Service. (անգլերեն)
Մեդալի կարգավիճակը Նորվեգիայի ոստիկանության կայքում: (նորվեգերեն)
Մեծ Սատիվե

Դիդի-Սաթիվե (վրաց.՝ დიდი სატივე), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 750 մետր։ Բնակչությունը՝ 293 մարդ (ըստ 2014 թվականի տվյալների)։ Հեռախոսային կոդ՝ +995։


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Նորթոն Սայմոնի թանգարան

Նորթոն Սայմոնի թանգարան (անգլ.՝ Norton Simon Museum), Լոս Անջելեսի արվարձաններից մեկում գտնվող Փասադենայի արվեստի թանգարան։ Թանգարանը, որը հիմնադրվել է 1969 թվականին, ի սկզբանե կոչվել է Փասադենայի գեղարվեստական ինստիտուտ և Փասադենայի գեղարվեստական թանգարան։ 
Թանգարանում ներկայացված է ամերիկացի արդյունաբերող և բարերար Նորթոն Սայմոնի գեղանկարչության և քանդակագործության հավաքածուն (1907-1993)։


== Պատմություն ==
Փասադենայի գեղարվեստական թանգարանը հիմնադրվել է 1969 թվականին, քաղաքային իշխանությունների կողմից։ Սակայն ցուցահանդեսների պատվախնդիր ծրագիրը և նոր շենքի կառուցումը զգալի ֆինանսական խնդիրներ են առաջացրել, որոնք սպառնալիքի տակ են դրել հաստատության հետագա գոյությունը։
Այդ ժամանակ միլիոնատեր Նորթոն Սայմոնն ուներ ոչ շատ մեծ թվային, բայց արվեստի ստեղծագործություններից աշխարհի ամենաթանկ մասնավոր հավաքածուներից մեկը (մոտ 4000 ցուցանմուշներ)։ 1970-ականների սկզբին Սայմոնը սկսեց փնտրել ցուցադրության վայր։ 1974 թվականին Փասադինայի թանգարանն ու Սայմոնը համաձայնության են եկել, ըստ որի՝ Սայմոնը վճարել է թանգարանի պարտքերը և պատասխանատու է եղել թանգարանային հավաքածուի և շինարարական նախագծերի համար։ Փոխարենը թանգարանն ընդունել է նրա անունը։
1995 թվականին թանգարանը սկսեց կապիտալ վերակառուցումը։ Պատկերասրահները փոխվել են, բարելավվել է լուսավորությունը, ավելացել է ժամանակավոր ցուցահանդեսների տարածքը։ Առանձին հարկը նվիրված էր Ասիայի արվեստին։ Թանգարանի այգիները վերափոխվել են, որպեսզի հավաքեն 20-րդ դարի քանդակի հավաքածուն։ Բացի այդ, կառուցվել է նոր «Նորթոն Սայմոնի թատրոն»-ը ֆիլմերի, դասախոսությունների, պարային ներկայացումների և համերգների համար։

		
		
		


== Արտաքին հղումներ ==
Թանգարանի պաշտոնական կայք
Լինուս Տորվալդս

Լինուս Բենեդիկտ Տորվալդս (շվեդերեն՝ Linus Benedict Torvalds  [ˈliːn.ɵs ˈtuːr.valds], դեկտեմբերի 28, 1969(1969-12-28), Հելսինկի, Ֆինլանդիա), ֆինլանդացի ծրագրային ապահովման ճարտարագետ է՝ Լինուքս քերնելի հիմնադիրը։ Լինուքս քերնելը դարձել է միջուկ այնպիսի օպերացիոն համակարգերի համար, ինչպիսիք են Լինուքսը, Անդրոիդը և Քրոմ օպերացիոն համակարգը։ Նա նաև ստեղծել է բաշխված ղեկավարման համակարգ՝ Գիթը և Subsurface-ը։ 2012 թվականին Տորվալդսը Լինուքս միջուկով աշխատող համակարգիչների նոր, բաց կոդով օպերացիոն համակարգ ստեղծելու համար Ֆինլանդիայի տեխնոլոգիական ակադեմիայի կողմից ստացել է «Միլենիումի տեխնոլոգիա» մրցանակ։


== Կենսագրություն ==


=== Վաղ տարիներ ===
Տորվալդսը ծնվել է Հելսինկիում, Ֆինլանդիա։ Նրա ծնողներն են լրագրողներ Աննա և Նիլս Տորվալդսները։ Նրա ընտանիքը պատկանում է շվեդերեն խոսող փոքրամասնությանը։ Տորվալդսին անվանակոչել են ամերիկացի քիմիկոս, նոբելյան մրցանակակիր Լինուս Փոլինգի պատվին։ 
Տորվալդսը հաճախել է Հելսինկիի համալսարան 1988-1996 թվականներին և ավարտել է Ինֆորմատիկա բաժինը մագիստրոսի աստիճանով։ Նրա առաջին ուսումնական տարին ընդհատվեց, երբ նա միացավ ֆինլանդական բանակին 1989 թվականին՝ ծառայելով 11  ամիս, ինչքան էլ պահանջվում է Ֆինլանդիայում պարտադիր զինվորական ծառայությունն ավարտելու համար։ Բանակում ուներ կրտսեր լեյտենանտի կոչում։ 1990 թվականին նա վերադարձավ իր համալսարանի դասերին։
Նրա հետաքրքրությունը համակարգիչների նկատմամբ սկսվեց  Commodore VIC-20-ից՝ 11 տարեկան հասակում։ Ի սկզբանե նա ծրագրավորում է Բեյսիքով, բայց հետագայում ուղղակիորեն մուտք է գործում 6502 CPU մեքենայական կոդով։


== Ծանոթագրություններ ==
Էռնան Բեռնարդելյո

Էռնան Դարիո Բեռնարդելյո (իսպ.՝ Hernán Darío Bernardello, օգոստոսի 3, 1986(1986-08-03), Ռոսարիո, Սանտա Ֆե նահանգ, Արգենտինա), արգենտինացի ֆուտբոլիստ, որ հանդես է եկել հենակետային կիսապաշտպանի դիրքում։


== Ակումբային կարիերա ==
Էռնանը «Նյուելս Օլդ Բոյզ» ակումբի սան է։ 2006 թվականին նա կատարել է իր նորամուտը Արգենտինայի առաջնությունում։ 2009 թվականին սեպտեմբերի 28-ին «Արխենտինոս Խունիորսի» դեմ խաղում Էռնանը խփել է իր առաջին գոլն ակումբի կազմում։
2009 թվականի ամռանը Բեռնարդելյոն վեց տարվա պայմանագիր է կնքել իսպանական «Ալմերիայի» հետ։ Տրանսֆերի գումարը կազմել է 3 մլն եվրո։ Օգոստոսի 30-ին «Ռեալ Վալյադոլիդի» դեմ խադում նա կատարել է իր նորամուտը Լա Լիգայում։ 2011 թվականի փետրվարի 5-ին «Էսպանյոլի» հետ խաղում Էրնանը հեղինակել է իր առաջին գոլն ակումբի կազմում։ 2012 թվականի ամռանը Բեռնարդելյոն վարձավճարով տեղափոխվել է «Կոլոն»։ Սեպտեմբերի 3-ին «Ռիվեր Պլեյտայի» դեմ խաղում նա կատարել է իր դեբյուտը նոր թիմի կազմում։ 2013 թվականի մարտի 3-ին «Էստուդիանտեսի» դեմ խաղում Էռնանը խփել է իր առաջին գոլը թիմի կազմում։
2013 թվականի ամռանը Բեռնարդելյոն տեղափոխվել է Կանադայի «Մոնրեալ Իմպակտ»։ Օգոստոսի 11-ին «Չիկագո Ֆայրի» դեմ խաղում նա կատարել է իր նորամուտը MLS-ում։ 2014 թվականին Էռնանը թիմի հետ հաղթել է Կանադայի առաջնությունում։ Նույն տարվա ամռանը Բեռնարդելյոն տեղափոխվել է մեքսիկական «Կրուս Ասուլ»։ Օգոստոսի 3-ին «Վերակրուսի» դեմ խաղում նա առաջին անգամ ելույթ է ունեցել Մեքսիկայի առաջնությունում։


== Միջազգային կարիերա ==
2009 թվականի մայիսի 20-ին կայացած Պանամայի ազգային հավաքականի հետ ընկերական խաղում Բեֆնարդելյոն կատարել է իր նորամուտն Արգենտինայի ազգային հավաքականում։


== Ձեռքբերումներ ==
Թիմային «Մոնրեալ Իմպակտ»

2014 թվականին Կանադայի ֆուտբոլի առաջնության հաղթող


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Argentine League statistics(անգլ.)
BDFutbol profile(անգլ.)
Վիճակագրությունը National Football Teams կայքում(անգլ.)
(1861) Կոմենսկի

(1861) Կոմենսկի (անգլ.՝ Komensky), աստերոիդ աստերոիդների հիմնական գոտում։ Հայտնաբերվել է 1970 թվականի նոյեմբերի 24-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 3,022393 ա. մ., առավելագույնը մոտենում է 2,8354 ա. մ. հեռավորության վրա և հեռանում 3,2094 ա. մ.։ Արեգակի շուրջ մեկ ամբողջական պտույտ է կատարում 1919,22 երկրային օրվա ընթացքում, իր ուղեծրով շարժվելով միջինում 0,187576 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1861) Կոմենսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անդրոնովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԱնդրոնովոԱնդրոնովո (ռուս.՝ Андроново), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեսանդրո Շյոպֆ

Ալեսանդրո Շյոպֆ (գերմ.՝ Alessandro Schöpf, փետրվարի 7, 1994(1994-02-07), Umhausen, Imst District, Տիրոլ, Ավստրիա), ավստրիացի ֆուտբոլիստ, կիսապաշտպան։ Հանդես է գալիս գերմանական «Շալկե 04»-ի և Ավստրիայի ազգային հավաքականի կազմում։ Եվրո 2016-ի մասնակից է։


== Ակումբայի կարիերա ==


=== «Բավարիա» ===
2009 թվականին ֆուտբոլիստը միացել է «Բավարիա»-ի ակադեմիային։ Այնտեղ 3 տարի հանդես գալուց հետո ֆուտբոլիստը սկսել է հանդես գալ թիմի երիտարադական կազմում։ «Բավարիա II»-ի կազմում նա իր դեբյուտը նշել է 2012-13 մրցաշրջանի առաջին խաղում, որը տեղի է ունեցել «Աուգսբուրգ II»-ի դեմ։ 2012-13 մրցաշրջանի ընթացքում ֆուտբոլիստը թիմի կազմում մասնակցել է 28 հանդիպման, իսկ «Բավարիա II»-ը մրցաշարային աղյուսակում գրավել է 2-րդ տեղը։
Հաջորդ մրցաշրջանի ընթացքում ֆուտբոլիստը մասնակցել է 34 հանդիպման և դարձել է 11 գոլի հեղինակ։


=== «Նյուրնբերգ» ===
2014 թվականի հուլիսին Շյոպֆը տեղափոխվել է Երկրորդ Բունդեսլիգայում հանդես եկող «Նյուրնբերգ»։ Թիմի կազմում նա իր դեբյուտը նշել է «Էրցգեբիրգե»-ի դեմ խաղում։


=== «Շալկե 04» ===
2016 թվականի հունվարին Ալեսանդրո Շյոպֆը տեղափոխվել է Բունդեսլիգան ներկայացնող «Շալկե 04»։ Տրանսֆերն արժեցել է 5 միլիոն եվրո, իսկ ֆուտբոլիստը թիմի հետ կնքել է 3 տարվա պայմանագիր։
Իր դեբյուտը նա նշել է հունվարի 30-ին կայացած «Դարմշտադտ 98»-ի դեմ խաղում, որի երկրորդ խաղակեսի ընթացքում նա փոխարինել է Լերոյ Սանեին։ Փետրվարի 6-ին Ալեսանդրոն խփել է իր առաջին գոլը «Վոլֆսբուրգ»-ի դեմ կայացած խաղում։


== Միջազգային կարիերա ==
Ալեսանդրոն հանդես է եկել Ավստրիա Մ18, Մ19 և Մ21 հավաքականների կազմում։
Ավստրիայի ազգային հավաքականի կազմում Շյոպֆը իր դեբյուտը նշել է 2016 թվականի մարտի 27-ին՝ Ալբանիայի հավաքականի դեմ խաղում։ Նա խաղադաշտ է դուրս եկել 87-րդ րոպեին։ Հավաքականի կազմում ֆուտբոլիստը մասնակցել է Եվրո 2016-ին։


== Ձեռքբերումներ ==
Ռեգիոնալիգայի հաղթող - 2014


== Ծանոթագրություններ ==


== Արտաքին հղումներ ==
Շյոպֆի պաշտոնական Ինստագրամի էջը
Շյոպֆը transfermarkt-ում
Շյոպֆը soccerbase.com-ում
Շյոպֆը WhoScored.com կայքում
Շյոպֆը Շալկե 04-ի պաշտոնական կայքում Archived 2019-11-12 at the Wayback Machine.
Շյոպֆը Բունդեսլիգայի պաշտոնական կայքում
Շյոպֆը ՈՒԵՖԱ-ի պաշտոնական կայքում
Մատիյասովո

Մատիյասովո (ուկրաիներեն՝ Матіясове), գյուղ Ուկրաինայի Նիկոլաևի մարզի Բերեզանկայի շրջանում։ Հիմնադրվել է 18-րդ դարում։
2001 թվականի տվյալներով Մատիյասովո գյուղում բնակվում էր 412 մարդ։ Բնակավայրը զբաղեցնում է 0,656 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսլանդիայի հատուկ նշանակության ջոկատ

Իսլանդիայի հատուկ նշանակության ջոկատ, Իսլանդիայի հատուկ նշանակության ստորաբաժանում։
Ստորաբաժանումը ստեղծվել է 1990-ական թվականներին, որպեսզի Իսլանդիան կարողանա մասնակցել ՄԱԿ-ի խաղաղապահ առաքելությանը։ Իսլանդիայի հատուկ նշանակության ստորաբաժանումը բանակային ստորաբաժանում չէ, քանի որ Իսլանդիայում կանոնավոր բանակ չկա։ Ջոկատի առաջադրանքները ներառում են բնական աղետների և հումանիտար արտակարգ իրավիճակների ժամանակ հետախուզական առաքելություններ և գործողություններ։ Ստորաբաժանման անդամները հավաքագրվում են ոստիկաններից և առափնյա գվարդիայի նավաստիներից։ Ջոկատն արդեն մասնակցել է Կոսովոյում խաղաղապահ առաքելությանը և Աֆղանստանում ռազմական գործողությանը։
Իսլանդիայի հատուկ նշանակության ջոկատը օգտագործում է բացառապես թեթև մարդատար մեքենաներ, ինչպիսիք են «Nissan Patrol»-ը, «Santana Motor»-ը և «Iveco Trakker»-ը։
Փոքր զենքերից Իսլանդիայի հատուկ նշանակության ջոկատի մարտիկներն  ունեն Նորվեգիայից մատակարարած հրաձգային զենքեր, օրինակ՝ «HK G3» կամ «Diemaco C7»։


== Ծանոթագրություններ ==


== Արտաքին հղումներ ==
Իսլանդիայի հատուկ նշանակության ջոկատի պաշտոնական էջը
Դոբրոպոլիե (գյուղ, Վալկիի շրջան)

Անվան այլ կիրառումների համար տե՛ս՝ ԴոբրոպոլիեԴոբրոպոլիե (ուկրաիներեն՝ Добропілля), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1665 թվականին։
2001 թվականի տվյալներով Դոբրոպոլիե գյուղում բնակվում էր 254 մարդ։ Բնակավայրը զբաղեցնում է 24,39 կմ² տարածք։ Բնակչության խտությունը կազմում էր 10,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առևտրամոլի խոստովանությունները (ֆիլմ)

«Առևտրամոլի խոստովանությունները» (անգլ.՝ Confessions of a Shopaholic), 2009 թվականի ամերիկական ռոմանտիկ կատակերգություն Ռեբեկա անունով աղջկա մասին, որը շոփինգի և թանկարժեք իրերի սիրահար էր։ «Առևտրամոլի խոստովանությունները» նկարահանվել է անգլիացի գրող Սոֆի Կինսելի «Առևտրամոլի խոստովանությունները» գրքի մոտիվներով։ Ֆիլմը վաճառքի է հանվել 2009 թվականի փետրվարի 13-ին (աշխարհում), 2009 թվականի փետրվարի 12-ին (Ռուսաստանում)։ Ռեժիսորն է Պոլ Ջոն Հոգանը («Պիտեր Պեն», «Իմ լավագույն ընկերոջ հարսանիքը»), սցենարիստներ՝ Թրեյսի Ջեքսոն, Թիմ Ֆերթ, Կաիլա Էլպերթ։ Շահույթը ԱՄՆ-ում կազմում էր 44 277 350 դոլար։


== Սյուժե ==
25-ամյա Ռեբեկա Բլումվուդն ապրում էր իր ընկերուհի Սյուզիի հետ՝ Նյու Յորքի ամենահայտնի թաղամասում։ Նա հաճախակի պատերազմների մեջ է հայտնվում իր բանկային հաշիվների և մեծ քաղաքի գայթակղությունների միջև։ Միևնույն ժամանակ, նա մասնագիտությամբ ֆինանսական լրագրող է։ Նա տրամադրում էր խորհրդատվություն՝ անձնական կապիտալի կառավարման վերաբերյալ։


== Դերակատարումներ ==


== Ծանոթագրություններ ==


== Հղումներ ==
Ֆիլմի պաշտոնական կայք(չաշխատող հղում)(անգլ.)
Առևտրամոլ(անգլ.)
Առևտրամոլ Archived 2008-12-19 at the Wayback Machine.(անգլ.)
Use Somebody

Use Somebody, ամերիկյան Kings of Leon ռոք խմբի երգը նրանց Only by the Night չորրորդ ստուդիական ալբոմից, որը որպես առանձին սինգլ թողարկվել է 2008 թվականի դեկտեմբերի 9-ին։ 2010 թվականի հունվարի 31-ին երգն արժանացել է Գրեմմի մրցանակի երեք անվանակարգերում՝ Տարվա լավագույն ձայնագրություն, Լավագույն ռոք երգ, Լավագույն վոկալային ռոք կատարում խմբի կողմից, ինչպես նաև ներկայացվել է ևս մեկ անվանակարգում՝ «Գրեմմի» տարվա լավագույն երգի համար։


== Պատմություն ==
Երգն ստացել է դրական արձագանքներ երաժշտական քննադատների ու առցանց հրատարակությունների կողմից, ինչպիսիք են Միքայել Վուդը (Mikael Wood, Entertainment Weekly, Նիք Լևայնը (Nick Levine, Digital Spy), Գևին Հայնսը (Gavin Haynes, NME)։
Ավստրալիայում սինգլը վեց շաբաթ գլխավորել է Official Airplay Chart հիթ-շքերթը։ Միացյալ Նահանգներում «Use Somebody» երգը գլխավորել է տարբեր ձևաչափերի մի շարք հիթ-շքերթներ՝ դառնալով չորրորդ երգը պատմության մեջ, որը գլխավորել է Mainstream Top 40, Adult Top 40, Alternative Songs և Triple A ռադիո հիթ-շքերթներ (առաջին երեքը եղել են Goo Goo Dolls խմբի «Slide», Sugar Ray խմբի «Every Morning» և Green Day խմբի «Boulevard of Broken Dreams» երգերը)։ Սինգլը 57 շաբաթ ընդգրկվել է Hot 100 հիթ-շքերթում, հասել չորրորդ հորիզոնականին համազգային Hot 100 հիթ-շքերթում և առաջին հորիզոնականին Pop Songs ու Billboard Hot Modern Rock Tracks (ներկայում՝ «Alternative» chart) հիթ-շքերթներում՝ դառնալով խմբի երեք չարթփոփերներից երկրորդն այդ ռոք հիթ-շքերթում։ «Use Somebody» երգը գլխավորել է նաև Adult Top 40 Chart հիթ-շքերթը։
Սինգլն ունեցել է առևտրային մեծ հաջողություն և ստացել պլատինե կարգավիճակ Ավստրալիայում ու Միացյալ Նահանգներում (որտեղ վաճառվել է ավելի քան 4 մլն օրինակ), ավելի քան մեկ մլն օրինակով վաճառվել է Մեծ Բրիտանիայում, որտեղ այն հասել է բրիտանական UK Top 75 հիթ-շքերթի երկրորդ հորիզոնականին՝ 65 շաբաթ մնալով հիթ-շքերթում և դառնալով ութերորդ սինգլը պատմության մեջ՝ ըստ հիթ-շքերթում ընդգրկվելու երկարատևության (Top 100-ում այն մնացել է 85 շաբաթ)։


== Երգացանկ ==
CD single«Use Somebody» — 3:51
«Knocked Up» (Lykke Li vs. Rodeo Remix) — 5:34iTunes exclusive EP«Use Somebody» — 3:51
«Knocked Up» (Lykke Li vs. Rodeo Remix) — 5:34
«Frontier City» — 3:36
«The Bucket» (CSS Remix) — 3:43


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
Use Somebody. youtube.com
Ռոբիո

Ռոբիո (իտալերեն՝ Robbio), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 6088 մարդ։ Խտությունը կազմում է 153 մարդ/կմ²։ Տարածքը 40 կմ² է։ Փոստային ինդեքս՝ 27038։ Հեռախոսային կոդ՝ 0384։
1913 թվականին այստեղ է ծնվել հայտնի ֆուտբոլիստ Սիլվիո Պիոլան (իտալերեն՝ Silvio Piola) :


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Բոշևկա (այլ կիրառումներ)

Բոշևկա, կարող է վերաբերել՝

Բոշևկա - գյուղ, Ուկրաինայի Սումիի մարզի Բուրինի շրջանում
Բոշևկա - գյուղ, Ուկրաինայի Սումիի մարզի Կրոլևեցի շրջանում
Ադիրմուսուն

Ադիրմուսուն, գյուղ Կիլիկիայի Քարամանի մարզի Նիղդեի գավառում։ Գտնվում էր Նիղդե քաղաքից հյուսիս-հարավ՝ Ադիրմուսուն լեռան ստորոտում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Շմակովկա (Տորֆյանայայի վտակ)

Անվան այլ կիրառումների համար տե՛ս՝ Շմակովկա (այլ կիրառումներ)Շմակովկա (ռուս.՝ Шмаковка), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Տորֆյանայա գետի աջ ափին 6 կմ հեռավորության վրա։ Գետի երկարությունը 12 կմ է, ավազանի տարածքը 52,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010282
Հիդրոլոգիական ուսումնասիրությունների կոդը - 104301028
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռագոլ

Ռագոլ (իսպ.՝ Rágol), բնակավայր և մունիցիպալիտետ Իսպանիայում, մտնում է Ալմերիա պրովինցիայի կազմի մեջ, Անդալուսիա ինքնավար համայնքում։ Մունիցիպալիտետը գտնվում է Ալպուխառա Ալմերիենսե շրջանում։ Տարածքը կազմում է 27 կմ2։ Բնակչությունը՝ 356 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 39 կմ։ 


== Բնակչություն ==


== Ծանոթագրություններ ==


== Արտաքին հղումներ ==
Rágol Archived 2010-01-10 at the Wayback Machine.
Սուդիստե (այլ կիրառումներ)

Սուդիստե անունը կամ տերմինը կարող է վերաբերել հետևյալ հոդվածներին․

Սուդիստե - գյուղ Էստոնիայի Պալամուսե շրջանի կազմում։
Սուդիստե - գյուղ Էստոնիայի Կառկսի շրջանի կազմում։
Նիկոլա Տեսլայի թանգարան

Նիկոլա Տեսլայի թանգարան (սերբ.՝ Музеј Николе Тесле / Muzej Nikole Tesle), գիտական թանգարան Բելգրադի կենտրոնական մասում։ Ամբողջությամբ նվիրված է սերբ ֆիզիկոս, գյուտարար Նիկոլա Տեսլային։


== Պատմություն ==
Թանգարանը հիմնադրվել է 1952 թվականի դեկտեմբերի 5-ին Հարավսլավիայի կառավարության որոշմամբ։ Տեղակայված է Բելգրադի Պրոլետարների բրիգադի փողոցի երկհարկանի առանձնատանը, որ կառուցվել է 1927 թվականին սերբ ճարտարապետ Դրաժիչ Բրաշովանի նախագծով։
Թանգարանի առաջին հարկում ներկայացված են Նիկոլա Տեսլայի հեղինակած սարքերի մոդելներ, ինչպես նաև գիտնականի կյանքին ու գործունեությանը վերաբերող նյութեր, փաստաթղթեր։
Երկրորդ հարկում պահպանվում են Տեսլայի ձեռագրերը, գրառումների տետրերը, նամակները, անձնական գրադարանի գրքերը և ուրիշ այնպիսի նյութեր, որոնցով կարելի է ուսումնասիրել ֆիզիկոսի ստեղծագործական ժառանգությունը։
Թանգարանի հավաքածուն ընդհանուր առմամբ ներառում է 160.000 բնօրինակ փաստաթուղթ, մոտ 2.000 գիրք և ամսագիր, 1.200 տեխնիկական գյուտ, Նիկոլա Տեսլային պատկանող մի քանի հազար լուսանկար, գծագիր, նկար, անձնական իրեր։
Նիկոլա Տեսլայի բոլոր փաստաթղթերն ու անձնական իրերը, Տեսլայի վերջին ցանկության համաձայն, 1949 թվականին Բելգրադին է փոխանցել Սավա Կոսանովիչը։
Ներկայումս թանգարանը միակն է աշխարհում, որտեղ պահվում են մեծ գիտնականի բնօրինակ փաստաթղթերն ու անձնական իրերը։ Այդ պատճառով թանգարանն ամեն կերպ աջակցում է Տեսլայի թողած ժառանգությունն ուսումնասիրողներին` տրամադրելով փաստաթղթերն ուսումնասիրելու հնարավորություն։


== Ծանոթագրություններ ==


== Արտաքին հղումներ ==
Պաշտոնական կայք
Բուրունդիի դրոշ

Բուրունդիի դրոշը Բուրունդիի Հանրապետության պետական խորհրդանիշներից է։ Այն սահմանված է Բուրունդիի Հանրապետության Սահմանադրությամբ և դրոշի մասին օրենքով։ Կազմված է կանաչ, սպիտակ և կարմիր գույներից ՝ լայնքի և երկայնքի 3։5 հարաբերակցությամբ։ Ընդունվել է 1967 թվականի հունիսի 28-ին։ Սպիտակը խորհրդանշում է խաղաղությունը, կանաչը` գեղեցիկ ապագան, կարմիրը` ազգի տառապանքը։ Երեք կարմիր աստղերը խորհրդանշում են Բուրունդիի 3 խոշոր էթնիկ խմբերին` հուտու, տուտսի, բատվա։ Կա նաև մեկ այլ մեկնաբանություն 3 աստղերը խորհրդանշում են ազգային կարգախոսը` <<Միասնություն, աշխատանք, առաջընթաց>> (կիրունդի` ubumwe, ibikorwa, iterambere)։


== Աղբյուրներ ==
Flag of Burundi (անգլ.)
Սերրա դու Տեյշերայի գավառ

Սերրա դու Տեյշերայի գավառ (պորտ.՝ Microrregião da Serra do Teixeira) գավառ Բրազիլիայում, մտնում է Պարաիբա նահանգի մեջ։ Մտնում է Սերտան նահանգի Պարաիբա մարզի մեջ։ Բնակչությունը կազմում է 109 759 մարդ 2006 թվականի տվյալով։ Զբաղեցված տարածքը 2651,051 կմ²։ Բնակչության խտությունը 41,4 մարդ/կմ²։


== Վիճակագրություն ==
Համախառն ներքին արտադրանքը կազմել է 234 335 946,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 154,39 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,578


== Գավառի կազմ ==
Գավառի կազմի մեջ են մտնում հետևյալ համայնքները.

Կասիմբաս
Դեստերրու
Իմակուլադա
Ժուրու
Մանաիրա
Սուրբ Էջմիածին եկեղեցի (Ձորադիր)

Ձորադիրի Սուրբ Էջմիածին եկեղեցի, հայկական եկեղեցի էր պատմական Վասպուրական նահանգում։ Նման է եղել Աղթամարի Սուրբ Խաչ եկեղեցուն։ Ոչնչացվել է Մեծ Եղեռնի ժամանակ։
Ստարոտատիշևո

Ստարոտատիշևո (ռուս.՝ Старотатышево, բաշկիրերեն՝ Иҫке Татыш), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 481 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շատիյոն (Ալյեի գավառ)

Անվան այլ կիրառումների համար տե՛ս՝ Շատիյոն (այլ կիրառումներ)Շատիյոն (ֆր.՝ Châtillon) համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մոնտե կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03069։


== Բնակչություն ==
Համայնքի բնակչությունը 2008 թվականին կազմում էր 317 մարդ։


== Տնտեսություն ==
2007 թվականի տվյալներով 201 աշխատունակ տարիքի մարդկանցից (15-64 տարեկան) 141-ը տնտեսապես ակտիվ էին, 60-ը անգործունակ (ակտիվության ցուցանիշը 70,1 %, 1999 թվականին եղել է՝ 65,9 %)։ 141 աշխատունակ բնակիչներից 123-ը աշխատում էին (71 տղամարդ և 52 կին), անաշխատանք էին 18-ը (10 տղամարդ և 8 կին)։ 60 անգործունակ մարդկանցից 13-ը աշակերտներ կամ ուսանողներ են, 16-ը թոշակառու, 31-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շատիյոն» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-24 
«Շատիյոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Վիսինիկուր

Վիսինիկուր (ֆր.՝ Wissignicourt ), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Լան-1 կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02834։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 150 մարդ։ 


== Տնտեսություն ==
2010 թվականին 97 մարդկանցից (15—64 տարեկան) 76-ը եղել են առավել ակտիվ տնտեսվարողներ, 21-ը եղել են համեմատաբար ոչ ակտիվ (ակտիվության ցուցանիշը կազմել է 78,4 %, 1999 թվականին եղել է 70,7 %)։ 76 ակտիվ քաղաքացիներից 65-ը աշխատել են տարբեր ձեռնարկություններում (34 տղամարդ և 31 կին), անաշխատունակների թիվը կազմել է 11 մարդ (5 տղամարդ և 6 կին)։ 21 ոչ ակտիվ մարդկանցից 4-ը եղել են կամ աշակերտ կամ էլ ուսանող, 14-ը եղել են թոշակառու, 3-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիսինկուր ազգային համալսարի վիճակագրությունը (ֆր.)


== Ծանոթագրություններ ==
Մալվիրան

Մալվիրան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Օսկարի 76-րդ մրցանակաբաշխություն

«Օսկարի» 76-րդ մրցանակաբաշխություն, կինոարվեստի ամերիկյան ակադեմիայի ամենամյա ազգային մրցանակի հանձնման արարողությունը կայացել է 2004 թվականի փետրվարի 29-ին։ Հաղորդավարը եղել է Բիլլի Կրիստալը։ Սա նրա ութերորդ Օսկարն է որ հաղորդավար է։ Նա առաջին անգամ հաղորդավար է եղել 1990-ին կայացած 62-րդ արարողությունը, իսկ վերջին անգամ 2000-ին անցկացված 72-րդ արարողությունը։ The Lord of the Rings. The King of Return-ը հաղթեց բոլոր այն տասնմեկ անվանակարգերում, որոնցում առաջադրված էր և Բեն Հուրի և Տիտանիկի հետ մասին դարձավ ամենից շատ հաղթած ֆիլմը Օսկարի պատմության ընթացքում։


== Մրցանակներ ==


=== Հիմնական կատեգորիաներ ===


== Տես նաև ==
Ոսկե գլոբուս 2004


== Ծանոթագրություններ ==
Ագրոնոմ (այլ կիրառումներ)

Ագրոնոմ, կարող է վերաբերել՝

Ագրոնոմ - գյուղ Ռուսաստանի Լիպեցկի մարզի Լեբեդյանսկի շրջանի կազմում։
Ագրոնոմ - գյուղ Ռուսաստանի Կրասնոդարի երկրամասի Դինսկայայի շրջանի կազմում։
Մոնպառնասի գերեզմանատուն

Մոնպառնասի գերեզմանատուն կամ գերեզմանոց (ֆր.՝ Cimetière du Montparnasse), Փարիզի ամենահայտնի գերեզմանատներից մեկը։ Տեղակայված է քաղաքի հարավային մասում՝ Մոնպառնաս թաղամասում (քաղաքային 14-րդ շրջան)։ Հիմնվել է 1824 թվականին նախկին ֆերմայի տեղում, սկզբում անվանվել է «Հարավային գերեզմանատուն»։ Գերեզմանատունն զբաղեցնում է 47 ակր և մեծությամբ երկրորդն է Փարիզում։ Գերեզմանատանը կա ավելի քան 35 000 գերեզման և տարեկան մոտավորապես հազար մարդ է թաղվել այստեղ։
Գերեզմանատունը բազմաթիվ հայտնի անհատների՝ քաղաքական դեմքերի, փիլիսոփաների, դերասանների, նկարիչների և գրողների վերջին հանգստարանն է։ Բացի այդ` գերեզմանատանը կարելի է գտնել նաև Ֆրանս-պրուսական պատերազմի ժամանակ զոհվածների գերեզմաններ։


== Ծանոթագրություններ ==


== Արտաքին հղումներ ==
Cimetière du Montparnasse (City of Paris official site)
Map of the Montparnasse cemetery (PDF, 910 ko)
Panoramic image of the Montparnasse cemetery
A collection of photos of the cemetery’s many sculpted monuments
A list of many buried at the cemetery
Photographs of Montparnasse cemetery
Վոլոդյա Հովհաննիսյան

Վոլոդյա Համբարձումի Հովհաննիսյան (հունվարի 15, 1948(1948-01-15), Լենինական, Հայկական ԽՍՀ, ԽՍՀՄ), ՀՀ դատաիրավական համակարգի գործիչ, ՀՀ Սահմանադրական դատարանի անդամ։


== Կրթություն ==
1971-1976 թթ. - սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեությունը ==
1967-1970 թթ. - ծառայել է ԽՍՀՄ ռազմածովային նավատորմում։
1976-1991 թթ. - ԵՊՀ իրավաբանական ֆակուլտետի պետական, վարչական և միջազգային իրավունքի ամբիոնի դասախոս։
1991-1996 թթ. - ՀՀ Գլխավոր դատախազի տեղակալ։
1996 թ. փետրվարի 5-ին ՀՀ Նախագահի հրամանագրով նշանակվել է ՀՀ սահմանադրական դատարանի անդամ։
1996 թ. ընտրվել է ՀՀ սահմանադրական դատարանի նախագահի տեղակալ՝ պաշտոնավարելով մինչև 2005 թ. դեկտեմբեր։
2011 թ. հուլիսի 14-ին ՀՀ Նախագահի հրամանագրով նշանակվել է Հայաստանի Հանրապետության գլխավոր դատախազին առընթեր էթիկայի հանձնաժողովի իրավաբան անդամ՝ 3 տարի ժամկետով։


== Կոչումները ==
ՀՀ Նախագահի հրամանագրով 1998 թ. նրան շնորհվել է դատավորի որակավորման բարձրագույն դաս։
Իրավաբանական գիտությունների դոկտոր, հեղինակել է ավելի քան 40 գիտական հոդվածներ և մենագրություններ հեղինակ։


== Ծանոթագրություններ ==
Տալլինի առասպելներ

«Տալլինի առասպելներ» (էստ․՝ Tallinna Legendid), տեսարժանություն, թատերական ինտերակտիվ թանգարան Էստոնիայի մայրաքաղաք Տալլինում։ Թանգարանում վերստեղծված են պատմական իրադարձություններ և առասպելներ, որոնք իրենց ավանդն են ներդրել միջնադարյան Տալլինի բանահյուսությանում։ Այնտեղ օգտագործում են զրուցասացության, կենդանի կատարումների և հատուկ էֆեկտների խառնուրդ։


== Նկարագրություն ==
Թանգարանի շենքը գտնվում է Էստոնիայի Տալլին քաղաքում՝ Կուլասսեպա փողոցում, քաղաքապետարանի ամենահին շենքի հարևանությամբ։ Թանգարանի տարածքը 600 քառակուսի մետր է (ստորգետնյա տարածք)՝ 9 առանձին սենյակներով՝ 360° թեմատիկ դեկորացիաներով և 7 դերասաններով։ Թանգարանը կազմակերպում է նաև ամենահայտնի դեկորացիաներով փողոցային անվճար շոուներ։ Այցելուները մուտք են գործում 15- և ավելի հոգանոց խմբերով, օրական ավելի քան 540 մարդ թողունակությամբ։ «Տալլինի լեգենդները» բաց է ամեն օր, ժամը 11:00-20:00-ն և հասանելի է անգլերեն, էստոներեն, ռուսերեն և ֆիններեն։


== Ձևաչափ ==
Թանգարանի ցուցահանդեսները այցելուներին տանում են Էստոնիայի 9-դարյա պատմության միջով՝ թատերական ներկայացման տեսքով։ Այն վերստեղծում է Տալլինի հետ կապված պատմական իրադարձություններն ու միջնադարյան առասպելները՝ օգտագործելով հատուկ լուսային և ձայնային էֆեկտներ, ինչպես նաև պրոֆեսիոնալ դերասանների և մեխանիկական տիկնիկների կենդանի կատարումներ, տեսաֆիլմեր և զրուցասացություն։
Ցուցադրումը ներառում է այնպիսի իրադարձություններ, ինչպիսիք են Սև մահը, Յոհան ֆոն Իքսկուլի մահապատիժը և Սուրբ Օլաֆի եկեղեցու կառուցումը։ Տևողությունը 40 րոպե է։


== Իրադարձություններ ==
Սուրբ Օլաֆի եկեղեցի (վերելակ)
Աղջկա աշտարակ
Սև մահ
Չեղարկում
Ալքիմիկոս
Ջրահարս
Յոհան ֆոն Իքսկուլի մահապատիժ


== Պատկերասրահ ==

		
		


== Ծանոթագրություններ ==


== Արտաքին հղումներ ==
Թանգարանի կայքը
Էր (դեպարտամենտ)

Էր (ֆրանսերեն՝ Eure), դեպարտամենտ Ֆրանսիայի հյուսիս-արևմուտքում։ 1999 թվականի տվյալներով բնակչությունը կազմել է 541 054 մարդ, ինչը 44-րդ ցուցանիշն է։

Էր դեպարտամենտի կարգային թիվն է՝ 27։


== Պատմություն ==
Էրը 1790 թ. մարտի 4-ին Ֆրանսիական հեղափոխության ժամանակ կազմավորված առաջին 83 դեպարտամենտներից մեկն է։1815 թ. հունիսի 18-ի Վաթերլոոյի ճակատամարտից հետո դեպարտամենտը մտնում էր պրուսական զորքերի օկուպացիոն գոտու մեջ և գտնվում էր այդտեղ մինչև 1818 թ. նոյեմբերը։
1851 թ. դեկտեմբերի 2-ի պետական հեղաշրջումից հետո զանգվածային անկարգություններից խուսափելու համար Նապոլեոն III-ի կողմից Էր դեպարտամենտում մտցվեց «պաշարման դրություն»։ Ձերբակալվեց մոտ հարյուր ընդդիմադիր։


== Աշխարհագրական տվյալներ ==
Էր դեպարտամենտը գտնվում է Վերին Նորմանդիա երկրամասում, անունն ստացել է Էր գետից։ Սահմանակից է Ծովափնյա Սեն, Ուազ, Վալ-դ'Ուազ, Իվելին, Էր և Լուար, Օրն և Կալվադոս դեպարտամենտներին։
Տարածքը 6 530 կմ2 է։ Կազմված է 675 համայնքից։


== Զբոսաշրջություն ==
Էրի արժանիքներից են ինդուստրիալացումից և ուրբանացումից զերծ մնացած գեղատեսիլ բնապատկերները, խոշոր անտառային զանգվածները, զովասուն հարթավայրերը և իրենց հմայքն ու բնորոշ հատկանիշները պահպանած աննշան քաղաքները։
Շնորհիվ Կլոդ Մոնեի կտավների, Սենի աջ ափին գտնվող Ժիվերնի փոքր քաղաքն ունի համաշխարհային ճանաչում։ Այստեղ է նկարիչն ապրել և աշխատել 1883 թվականից ընդհուպ մինչև 1926 թ. մահանալը։ Այցելության համար բացված է նրա տունը և հոյակապ պարտեզը։
Դեպարտամենտում նաև զարգացած են «խոհանոցային» և «ֆերմերային» տուրիզմները։


== Արտաքին հղումներ ==
Պաշտոնական կայք
Երաժշտագիտություն

Երաժշտագիտություն, գիտություն երաժշտության մասին, արվեստագիտության բնագավառ։ Ընդգրկում է՝ երաժշտության տեսություն, երաժշտության պատմություն, երաժշտական ազգագրություն, երաժշտական քննադատություն։ Ինքնուրույն նշանակություն են ստացել և առանձնացել երաժշտական ակուստիկան, երաժշտական հոգեբանությունը, 20-րդ դարի 1960-1970 թվականներին նաև երաժշտական սոցիոլոգիան։ Տեսական երաժշտագիտությունը հետազոտում է երաժշտության մեջ իրականության արտացոլման եղանակները, երաժշտության զարգացման ընդհանուր օրինաչափությունները, ինչպես և երաժշտական տեսական առանձին դիսցիպլիններ (մելոդիկա, ռիթմիկա, մետրիկա, ևարմոնիա, պոլիֆոնիա, գործիքավորում, ուսմունք ևրաժըշտական ձևի մասին), երաժշտական կերպարի ստեղծման յուրատեսակ միջոցները, նրա կառուցվածքը, արտահայտման ձևերը։ Տեսական երաժշտագիտությունը ընդգրկում է նաև երաժշտական կատարողական արվեստի և երաժշտական լսողության (սոլֆեջո) զարգացման սկզբունքները մշակող գիտամեթոդական դիսցիպլինները։
Անդրեյ Մելքոնյան

Անդրեյ Խաչիկի Մելքոնյան (ապրիլի 15, 1915(1915-04-15), Սևծովյան նահանգ, Ռուսական կայսրություն - դեկտեմբերի 5, 2003(2003-12-05), Կրասնոդարի երկրամաս, Ռուսաստան), հայ խորհրդային զինվորական, Խորհրդային Միության Հերոս (սեպտեմբերի 13, 1944 թվական), գվարդիայի ավագ։ 
1937 թվականին զորակոչվել է կարմիր բանակ։  1939-1940 թվականներին մասնակցել է Երկրորդ համաշխարհային պատերազմին՝ Լեհաստանի վրա լայնամասշտաբ հարձակմանը, խորհրդա-ֆիննական ռազմաճակատի («Ձմեռային պատերազմ») գործողություններին։ Խորհրդա-գերմանական ռազմաճակատի գործողությունների («Հայրենական մեծ պատերազմ») ժամանակ ժամանակ, որպես սակրային ջոկի հրամանատար, 1942 թվականից մարտնչել է Կովկասի, Ստալինգրադի պաշտպանության, Ուկրաինայի ազատագրման համար։ Հերոսի կոչման արժանացել է 1944 թվականի ապրիլին՝ Դնեստրի գետանցման ժամանակ ցուցաբերած արիության համար, ԽՍՀՄ Գերագույն խորհրդի նախագահության 1944 թվականի սեպտեմբեր 13-ի հրամանագրով (Խորհրդային Միության հերոսի Ոսկե աստղ մեդալ № 4632)։ Այդ գործողության ընթացքում նավակով 144 անգամ գետի մի ափից մյուսն անցնելով՝ տեղափոխել է 1000-ից ավելի մարտիկների, 1500 արկղ զինամթերք, տարհանել 100-ից ավելի վիրավորների։


== Պարգևներ ==
Խորհրդային Միության հերոսի Ոսկե աստղ մեդալ (№ 4632);
Լենինի շքանշան (13.09.1944);
Կարմիր աստղի շքանշան (1943);
Փառքի շքանշան՝ II աստիճանի (1943);
Փառքի շքանշան՝ III աստիճանի (1944);
«Արիության համար» մեդալ (1943);
«Ստալինգրադի պաշտպանության համար» մեդալ (1943).


== Հիշատակ ==
Խորհրդային Միության հերոս Անդրեյ Մելքոնյանի անունն է կրում Կրասնոդարի երկրամասի Տուապսեի շրջանի Շահումյան գյուղի դպրոցը։
Կրասնոդարի երկրամասի Տուապսեի շրջանի Նովոմիխայլովսկի ավանում, որտեղ պատերազմից հետո ապրել, արարել, վախճանվել ու թաղվել է Անդրեյ Մելքոնյանը, կանգնեցված է հերոսի կիսանդրին։


== Ծանոթագրություններ ==


== Արտաքին հղումներ ==
 Անդրեյ Մելքոնյան «Երկրի հերոսներ» կայքում
Ապրելու 257 պատճառ

«Ապրելու 257 պատճառ» (ռուս.՝ 257 причин, чтобы жить) , ռուսական կատակերգական դրամա-սերիալ, որի արտադրությամբ զբաղվում է Yellow, Black and White ընկերությունը և «СУПЕР продакшн»-ը։
Առաջին երկու դրվագների պրեմիերան տեղի է ունեցել 2020 թվականի մարտի 26-ին ՝ START վիդեո ծառայության միջոցով։ Նոր դրվագները տեղադրվում են յուրաքանչյուր շաբաթ հինգշաբթի օրը։
Սերիալի հեռուստատեսային պրեմիերան պլանավորվում է «Супер» հեռուստաալիքով` 2020 թվականին։


== Սյուժե ==
Քաղցկեղի դեմ պայքարի երեք դժվար տարիներից հետո 30-ամյա Ժենյա Կորոտկովային հաջողվում է հաղթանակ տանել նենգ հիվանդության նկատմամբ։ Տուն վերադառնալուն պես աղջկա առջև կոշտ իրականություն է բացվում։ Սիրած տղան առաջարկում է բաժանվել, քույրը խոստովանում է, որ նա ուրիշի գումարը յուրացրել է բարեգործական վճարներից`բուժման համար, իսկ աշխատանքի մեջ շեֆը վաղուց փոխարինող է գտել նրան։ Հանկարծ Կորոտկովայի աչքին է զարնում նրա վառ դեղին օրագրը, որում իր բուժող բժշկի խորհրդով, նա գրել է 256 պատճառ՝ ապրելու և շարունակելու պայքարել լուրջ հիվանդության հետ։ Ժենյան ավելացնում է 257-րդ ցանկությունը. «գտնել իր սիրուն», և առանց հապաղելու, սկսում է օրագրից դրույթները վերածել իրականության։


== Դերասաններ և կերպարներ ==


=== Գլխավոր դերերում ===


=== Դերերում ===


== Արտադրություն ==
Նախագծի փորձնական շարքի նկարահանումները տեղի են ունեցել 2018 թվականի ամռանը։
Սերիալի առաջին սեզոնը նկարահանվել է Մոսկվայում ՝ 2019-ի հուլիսից հոկտեմբեր ընկած ժամանակահատվածում։
Սցենարի սկզբնական տարբերակում գլխավոր հերոսի անունը Կովրովա էր, բայց հետագայում այն փոխարինեցին Կորոտկովայով։
Գլխավոր հերոս Ժենյա Կորոտկովան իրական նախատիպ չունի։
Հանուն սերիալում նկարահանվելու՝ գլխավոր դերակատար դերասանուհի Պոլինա Մաքսիմովան ստիպված էր մի քանի ամսով զրկվել իր մազերից ։


== Մրցանակներ և անվանակարգեր ==
2018 սեպտեմբերին սերիալը գլխավոր մրցանակ ստացավ «Движение. Навстречу» մրցույթում։
2020-ին շարքը մտավ Կաննի միջազգային փառատոնի մրցութային ծրագրում։ Նա դարձավ այն 10 նախագծերից մեկը, որը ժյուրիի կողմից ընտրվեց հարյուրավոր հայտերից՝ ամբողջ աշխարհից, և միակ ռուս մասնակիցը։ Փառատոնը նախատեսվում է անցկացնել Կաննում ՝ 2020 թվականի հոկտեմբերի 9-ից 14-ը։


== Ծանոթագրություններ ==


== Արտաքին հղումներ ==
Страница сериала на сайте видеосервиса START
Страница сериала на сайте телеканала «Супер» Archived 2020-03-26 at the Wayback Machine.
Ձագիկ

Ձագիկ, հայկական արական անուն։ Ձագ բառի փաղաքշական ձևն է։ Այս անվանը համապատասխանում են թուրքերեն Յավրի, պարսկերեն Բալա անձնանունները։


== Գործածություններ ==
Ձագիկ, Սյունյաց նահապետ, Սիսակ նահապետի սերունդից։ Նրա անունով է կոչվել Ձագեձորը։
Ձագիկ, աղվանաց իշխան, որին 727 թվականին սպանեցին խազիրները։
Ձագիկ Ա Սյունի, որդի Վահանի, հիշվում է որպես վկա՝ Տաթևի 844 թվականի կալվածագրում։
Ձագիկ Բ Սյունի, իշխել է 895-906 թթ., Ձագիկ Ա-ի թոռը։ Նրա որդին և հաջորդը Ջվանշեր Բ-ն է, իսկ թոռը՝ Ձագիկ Գ-ն։
Ձագիկ Գ, Ջվանշիրի որդին, սիսական իշխան, տեր Բաղաց և Կապանի, 925 թվականին Աշոտ Բ Երկաթի Տաշրակերտ գյուղը ծախեց Տաթևին։
Ձագիկ Դ, իշխան, Ջվանշիր Բ-ի թոռը, Փարաջի հայրը, որը 998 թվականին Բոլորաքար գյուղը հաստատեց Տաթևի վրա։


== Ծանոթագրություններ ==
Վիննու (գյուղ, Ռիդալա շրջան)

Անվան այլ կիրառումների համար տե՛ս՝ ՎիննուՎիննու (էստ․՝ Võnnu), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երեմիցա

Երեմիցա (ռուս.՝ Еремица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սիտ գետի ձախ ափում՝ 55 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005900
Հիդրոլոգիական ուսումնասիրությունների կոդը - 103000590
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.